b'\n_START_ARTICLE_\nKoncentrirana fotovoltaika\n_START_PARAGRAPH_\nKoncentrirana fotovoltaika (ang. Concentrated photovoltaic - CPV) je tehnologija, ki uporablja opti\xc4\x8dne naprave, kot so le\xc4\x8de ali pa zrcala za koncentriranje son\xc4\x8dne svetlobe na manj\xc5\xa1e fotovoltai\xc4\x8dne celice. V primerjavi s konvencionalno (nekoncentrirano) fotovoltaiko so lahko CPV celice cenej\xc5\xa1e, ker je potrebno manj materiala za izdelavo celic. Lahko se tudi uporablja ve\xc4\x8dsponkovne (multijunction) celice, ki imajo ve\xc4\x8dji izkoristek, vendar so tudi dra\xc5\xbeje. CPV sistem zahteva uporabo le\xc4\x8d ali zrcal, za ve\xc4\x8dji izkoristek lahko tudi sledilnik soncu in hladilni sistem. Slednji sistemi pove\xc4\x8dajo ceno, zato CPV celice niso pogoste v praksi. V prihodnosti se bodo cene CPV zaradi novih tehnologij najverjetneje zni\xc5\xbeale._NEWLINE_Podobna tehnologija so solarne termoelektrarne kot npr. solarni stolp in paraboli\xc4\x8dna solarna elektrarna, ki uporabljajo koncentrirano son\xc4\x8dno svetlobo za proizvodnjo pare, ki potem poganja parno turbino - podobno kot konvencionalna termoelektrarna. Stirlingova son\xc4\x8dna elektrarna prav tako deluje na koncentrirano svetlobo, namesto turbine uporablja stirlingov motor._NEWLINE_Razvoj CPV se je za\xc4\x8del \xc5\xbee v 1970ih pri Sandia National Laboratories. Ob koncu deseteletja so razvili CPV celico s fresnelovimi le\xc4\x8dami, dvoosnim slednilnikom in vodno hlajenimi silicijevimi celicami. Ram\xc3\xb3n Areces je tudi razvil podoben sistem._NEWLINE_CPV sistemi delujejo najbolj efektivno pri direktni son\xc4\x8dni svetlobi in efektivnim hlajenjem celic. Difuzne svetlobe, ki se pojavi ob obla\xc4\x8dnem vremenu, se ne da koncentrirati._NEWLINE_Obstaja ve\xc4\x8d tipov glede na stopnjo koncentracije: npr. nizko koncentracijske LCPV (2-100X), srednje koncentracijske (100-300X) in visoko koncentracijske (300-1000+ X)'